《次韵春日书怀二首 其一》
宋代·刘一止

居士而今有底忙，生涯草草度年芳。平林渐见蔫红委，野店初开煮酒香。

尚有佳人来得得，不甘春事去堂堂。胜游早晚追千骑，更看挥戈驻日光。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。